Ստամբուլի Յենի Չարչի` Նոր շուկա փողոցում է գտնվում 82-ամյա աշխարհահռչակ հայազգի լուսանկարիչ Արա Գյուլերի սրճարանը: Հայ լրագրողներիս համար մեծ ուրախություն էր իր անվան սրճարանում «Ստամբուլի աչք» որակվող վարպետին հանդիպելը: Հիշեցնենք, որ Գյուլերը հեղինակավոր մրցանակների է արժանացել, մասնավորապես 2009-ին նրան շնորհվել է «Lucie» մրցանակը, որը լուսանկարչության ոլորտի «Օսկարն» է: 2000-ին էլ վարպետը Թուրքիայում ճանաչվել է «Դարի լուսանկարիչ»: Նշենք, որ թուրքական «Milliyet»-ի գրասենյակում էլ հանդիպեցինք հայազգի լուսանկարիչ Կարպիս Օզաթային, ով հպարտորեն ասաց, որ Գյուլերի սանն է, ու վարպետը լուսանկարիչների մի ողջ սերունդ է դաստիարակել: